ECL ปัจจัยบวกหนุนเพียบ! ซื้อเป้า3.64บ.พร้อม Upside 23%
ECL ปัจจัยบวกหนุนเพียบ! ซื้อเป้า3.64บ.พร้อม Upside 23%
1 มิ.ย. 2560

บล.เคจีไอ ระบุในบทวิเคราะห์วันนี้(1มิ.ย.) ว่า  บริษัท ตะวันออกพาณิชย์ลีสซิ่ง จำกัด (มหาชน) หรือ ECL (เป้าพื้นฐาน 3.64 บาท) 1) ประเมินแนวโน้มผลการดำเนินงานจะเติบโตแบบ เทียบไตรมาสก่อนหน้า และ เทียบช่วงเดียวกันของปีก่อน ต่อเนื่องหลังจากที่ยอดสินเชื่อเช่าซื้อเติบโตเด่นในไตรมาส1/60 ชี้ให้เห็นว่าภายหลังพันธมิตรใหม่ (PFS) เข้าถือหุ้น ECL 25.5% เริ่มปล่อยสินเชื่อแบบเชิงรุกมากขึ้น โดยคาดพอร์ตสินเชื่อจะโตเฉลี่ยปีละ 40% CAGR 2559 – 63
โดยเน้นพอร์ตสินเชื่อบิ๊กไบค์ที่มีอัตราดอกเบี้ยสูงกว่ารถยนต์ + NPL ต่ำกว่า 2) ปัจจุบัน D/E ต่ำเพียง 1.3 เท่า เทียบกับค่าเฉลี่ยกลุ่มฯที่ +3.5 เท่า ทำให้มีโอกาสในการเติบโตได้เด่นกว่าอุตสาหกรรมฯ 3) PFS ประกอบธุรกิจปล่อยสินเชื่อเช่าซื้อที่ประเทศญี่ปุ่นโดยมี ส่วนแบ่งตลาดฯ 10% ในปี 2558 และมีส่วนแบ่งตลาดฯธุรกิจรับประกันชิ้นส่วนรถยนต์มือสองในญี่ปุ่นราว 40% ซึ่งคาดว่าจะนำโมเดลธุรกิจนี้มาใช้ในไทย
โดย ECL จะเริ่มเปิดศูนย์บริการ ออโต้เซอร์วิส “Fixman” ในไตรมาส3/60 เพื่อรองรับธุรกิจรับประกันชิ้นส่วนรถยนต์มือสอง 4) ประเมิน Valuation ยังมี Upside 23% จากราคาเป้าหมายอิง PE 22 เท่า (ประเมิน EPS โต 22% CAGR 2560 – 63 คิดเป็น PEG 1 เท่า)